Մեր այցելության պահին տեղամասային ընտրական հանձնաժողովի անդամներն անգործ էին: Ժամը 13:10-ից մինչև ընտրությունների ավարտը` ժամը 20 :00-ն, Յաղդանում ընտրության ներկայացան ընդամենը 8 ընտրողներ: Հանձնաժողովի նախագահ Ռուբիկ Շահվերդյանը «Հետքի» հետ զրույցում անվստահություն հայտնեց Յաղդանի ընտրացուցակների նկատմամբ. «Ընտրացուցակում 1912թ. ծնված և արդեն 30 տարվա մահացած մարդ էլ կա: Ահա, խնդրեմ` Սարիմախմուդովա Խրիստաֆորի՝ ծնված 1912թ.: Ընտրացուցակում ընդգրկված 70 –ից ավելի մարդիկ շատ վաղուց Յաղդան գյուղում չեն ապրում: Ինչպես Սարիմախմուդովան, այնպես էլ Յաղդանից տասնյակ տարիներով բացակայող այդ յաղդանցիները ՍերԺ Սարգսյանի և գործող ԱԺ պատգամավորների պոտենցիալ ընտրողներն են»,- ասաց հանձնաժողովի նախագահ Ռ. Շահվերդյանը: